Ի՞նչն է «Ներսես Շնորhալի. Առաւօտ լուսոյի» կատարման յուրահատկությունը: Այն սեղմ ժամանակում խտացված հույզի ու աղոթքի, խոսքի ու հնչյունի խառնուրդ է, որտեղ արտիստիկ մատուցում է պահանջվում կատարողներից, քանզի երաժշտական կատարմանը համընթաց արտաբերվում են օրհներգության բառերը՝ կիսաշշուկ, ասես՝ երրորդ գործիքն է հնչում… Մաեստրո Ս. Երկանյանի ձայնը խառնվում է դաշնամուրի ընդերքից ելնող անսովոր հունչին, խոսում են դաշնամուրի լարերը, ստեղները բավարար չեն հաղորդելու զգացմունքը… Ոնց ջութակահարներն են երբեմն աղեղը կողմ պահելով՝ մատներով լարերին նվագում, նույն հնարին (պիցիկատո) դիմում է դաշնակահարը՝ գործիքից կորզելով ամենայն հնարավորը… նաև անհնարինը…